  Туспуктэм: Татьяна Пунгина Майя Бывальцева 6+ Удмуртиын «Театральное Приволжье» фестивале куриськонъёсты кутонэз 27-тӥ шуркынмонозь азьланьтӥы. Со сярысь элькун тӧролэн но кивалтэтлэн пресс-службазы ивортӥз. Та дырлы вить каръёсысь но 12 ёросъёсысь 40 куриськонъёс вуизы ни. Со пӧлын 35 нылпи спекткльёс, витез – егитъёслэн. « Куриськонъёсты кутонэз азьланьтон – егит коллективъёс понна туж умой луонлык » Владимир Соловьёв, Удмуртиысь лулчеберетъя театр Фестивальлэн улосвыл люкетаз кык вормисьёсты быръёзы – нылпи коллективлэн спектаклез но егитъёслэн коллективзылэн спектаклез. Йылпумъянъёс толсуре тодмо луозы. Вормисьёс округъя фестивале пыриськозы. Тодэ вайытом, дышем номинациос борды («Лучший молодежный спектакль», «Лучший детский спектакль», «Лучшая режиссерская работа», «Лучшая мужская роль», «Лучшая женская роль») таяз арын выльёсыз ватсаськизы – «Лучшее музыкальное оформление» но «Лучшее художественное оформление». Тегъёс: Удмуртия Лулчеберет Театр фестиваль  